
Auctore  Gulielmo  Flemyng  Porter. 


PROOEMIUM. 

Omnium  morborum  quibus  obnoxium  est  cor¬ 
pus  humanum,  pauci  plus  dolentes  et  nulli  plus 
saeviores  quam  Dysenteria,  itaque  nullus  mor¬ 
bus  quam  hic,  medicorum  attentionem  plus 
vindicat. 


DEFINITIO  MORBI. 

• 

Celeberrimus  Cullen  Dysenteriam  sic  defini¬ 
vit,  “Pyrexia  contagiosa  ;  dejectiones  frequentes, 
mucosae,  vel  sanguinolentae,  retentis  plerumque 
faecibus  alvinis  ;  tormina  ;  tenesmus.”  Quam¬ 
vis  nullum  anni  tempus,  neque  terrae  regio  ho¬ 
mines  a  saevo  hujus  morbi  impetu  incolumes 
praestet ;  gravius  tamen  et  simul  frequentius  eo 

conflictari  solent,  qui  sub  sole  fervidiore  quic- 
quid  duri  habeant  belli  discrimina,  aut  coeli  in¬ 
temperies  adire  coguntur. 

Dysenteria  grassante,  modo  quaedam  hujus 
valetudinis  notae  jam  inde  a  principio  clare  sese 
produnt ;  modo  febrilia  quaedam,  crebri  nempe 
horrores,  frigoris  sensus,  languor,  dorsi  lumbo¬ 
rumque  dolores,  nausea,  cibi  fastidium,  et  ma¬ 
teriae  biliosae  vomitus,  aegrum  per  aliquot  tem¬ 
pus  male  prius  habeant,  quam  propria  Dysen¬ 
teriae  symptomata  nos  de  mali  natura  certo  ad¬ 
moneant. 


Brevi  tamen  accedunt  ventris  tormina, 
maxima  circa  umbilicum  molestia,  cum  abdomi¬ 
nis  duritie,  flatu,  materiae  biliosae  vomitu,  ac 
frequente  desidendi  cupiditate,  quae  nunc  pror¬ 
sus  inanis,  mox  quodvis  mucosum,  saepe  pauxil¬ 
lo  sanguinis  admistum  exprimit.  Inde  intesti¬ 
norum  torsiones  brevi  levantur,  quae  post  paulo 
acerbius  iterum  redeuntes,  dejectiones  parcas, 
vix  unquam  puras  solicitant ;  hae,  utcunque 
crebrae,  rarissime  desidendi  desiderium  explent. 

Nonnunquam  quae,  ineunte  morbo,  primum 
egeruntur,  haud  multum  a  solitis  alvi  dejectioni¬ 
bus  abludunt,  et  diarrhoeae  speciem  satis  men¬ 
tiuntur.  Multo  autem  frequentius  alvus  aut  nil 

stercoris  demittit,  vel  tantum  massulas  quas¬ 
dam  induratas  et  subrotundas,  scybala  dictas, 
excernit.  Progrediente  morbo,  prout  isti  vani 
atque  inexplebiles  conatus  aegrum  gravius  ex¬ 
erceant,  assiduus  et  molestissimus  tenesmus 
urget,  taedii  plenus,  una  cum  gravi  ani  dolore, 
et  nonnunquam  procidentia.  Dejectiones  ma¬ 
gis  magisque  a  natura  alienae  fiunt,  et  simul  cum 
liquidioribus,  mucosis,  biliosis,  cruentis  pro¬ 
deunt  substantiae  firmae  atque  concretae,  sevum 
caseum  vel  specie  reddentes,  nec  raro  membra¬ 
nacea  quaedam,  a  nonnullis  ramenta  intestino¬ 
rum  vi  morbi  excussa  falso  habita,  cum  potius, 
lymphae  effusae  et  densatae  debeantur.  Denique 
foeda  ventris  proluvies,  sanie  atque  pure  com¬ 
mista,  ex  intestinis  late  exulceratis  promanans, 
foetidissimum  spirat  odorem,  et  immanes,  quos 
aeger  pertulit,  cruciatus  nimis  aperte  declarat. 

Dum  tantae  commotiones  intestina  adeo  vehe¬ 
menter  exagitant  non  potest  quin  totum  corpus 
in  morbi  consensum  rapiatur.  Hinc  sitis  ;  sa¬ 
por  oris  ingratus,  plerumque  amarus ;  lingua 
muco  albo,  flavo,  tandem  nigro  obducta ;  summa 
inquietudo ;  nausea,  vomitus,  ciborum  appeten¬ 
tia  prorsus  delata.  Nec  unquam  somnus,  fessis 
his  et  miseris  obrepens,  ullam  malorum  requiem 
praebet. 

Febris  Dysenteriae,  saltem  gravioris,  fere 

semper  comes,  pro  anni  tempore,  coeli  tractu, 
loci  natura,  et  aegri  ipsius  habitu  alia  est. 
Modo  febris  ardentior ;  modo  typhodes,  modo 
levis  tantum  febricula  adest ;  vel  demum  remit¬ 
tentis,  et  nonnunquam  etiam  intermittentis 
formam  induit. 

Morbo  ad  exitum  funestum  properante,  om¬ 
nia  graviora  symptomata  jam  descripta  magis 
urgent;  ea,  quae  deponit  alvus,  intolerandum 
odorem  emittunt,  et  aegro  inscio  elabuntur ; 
dolores  demum  conquiescunt,  cum  ingenti  vi¬ 
rium  prostratione  ;  arteriarum  pulsus  frequen¬ 
tes,  exiles,  et  inaequales  evadunt.  His  acce¬ 
dunt  sitis  vix  sedata  ;  lingua  nigra,  degluti¬ 
tionis  facultas  impedita ;  aphthae  interdum  os  et 
fauces  obsidentes ;  sudores  gelidi,  et  mens  aber¬ 
rans.  Haec  omnia  haud  dubia  mortis  instantis 
praenuntia  habentur. 

Est  ubi  Dysenteria  indolem  multo  magis  be¬ 
nignam  prae  se  ferat ;  symptomatis  tantum  le¬ 
nioribus  stipata,  mitius  decurrit,  et  sine  ullo 
periculo  spatia  conficit.  Tormina  et  tenesmus 
minus  aegrum  torquent.  Alvi  excreta,  cum 
rarius  descendunt,  tum  minus  a  faecibus  natu¬ 
ralibus  colore  et  odore  recedunt,  nec  tam  graves 
cruciatus  pariunt.  Febris  nulla,  vel  levis  tan¬ 
tum  detinet.  Nec  adeo  cibos  aversantur  aegri, 
quin  aliquod  levius  oblatum  sine  fastidio  assu- 

mant,  nec  crudum  iterum  reddunt.  Hi,  alvo 
idoneis  medicamentis  leniter  soluta,  vel  sudore 
erumpente,  facile  ad  sanitatem  perducuntur. 

CAUSiE  EXCITANTES. 

Quaedam  anni  tempora,  veluti  iEstas  et  Au¬ 
tumnus,  maxima  pollent  vi  morbum  inferendi ; 
in  castris  praesertim,  in  quibus  plurimos  eodem 
tempore  adoritur.  Putrida  effluvia,  vel  e  palu¬ 
dibus,  vel  rebus  animalibus  ac  vegetabilibus  pu¬ 
trescentibus  orta ;  cibus  insalubris,  et  quae¬ 
cunque  corpus  debilitent,  veluti  defatigatio 
magna,  alimenti  idonei  defectus,  intemperantia 
omnigena,  morbi  progredientes,  inter  causas 
Dysenteriae  rite  recensentur.  Frigus,  tamen, 
cum  humiditate  conjunctum,  maxime  manifeste 
habetur  morbi  causa  excitans. 

In  his  regionibus  in  quibus  Dysenteria  epide¬ 
mica  saevit  certis  temporibus,  admodum  calent 
dies,  noctesque,  e  profusis  roribus  nocturnis 
frigescunt.  Milites,  cum  longa  in  die  itinera 
fecerint,  defatigati,  quibus  paululum  cibi  ad  fa¬ 
mis  desideria  sedandum  est  aptum ;  atque  omnia 
cutis  foramina  patent  ob  magnam  perspira- 
tionem,  ad  morbum  praecipue  redduntur  pro¬ 
clives.  Humi  enim  decumbunt,  parum  a  frigore 
humido  defensi ;  citius  dormiunt,  at  multi 

mane  surgunt  dolore  abdominis  affecti,  ac  alvi 
fluxu,  quae  paucis  in  horis  confirmatum  morbi 
stadium  inducunt.  Hoc  omnibus  quotidie  pa¬ 
tet,  qui  castra  secuti  sunt. 

Frigus  agere  videtur,  perspirationem  obstru¬ 
endo,  quae,  in  die,  profuse  fluxerat,  et  ita  san¬ 
guinem  repellendo,  et  hoc  modo  congestio  et 
inflammatio  in  internis  partibus  inducuntur. 

CAUSA  MORBI. 

Doctor  Cullen  illustris  Dysenteriam  puta¬ 
vit  a  spasmodica  coli  contractione  pendere ;  cui 
rationi  apparet  adduci,  colon  constrictum  obser¬ 
vando  secto  cadavere  ;  atque  redditae  faeces  in¬ 
duratae  in  forma  pilarum  sive  scybaloruin,  sed 
de  causa  vera  proxima  hujus  morbi,  nequa¬ 
quam  inter  pathologos  constat ;  hinc  fit,  intes¬ 
tinorum  inflammationem,  et  stricturam,  vicis- 
sim  veram  causam  habitam  fuisse.  Quamvis  sine 
dubio  Dysenteriae  intestinorum  et  inflammatio 
et  strictura  plerumque  insint,  attamen,  ni  fallor, 
de  horum  causa  primaria  inter  pathologos  ad¬ 
huc  agitur.  In  Dysenteria,  vasis  externis  super¬ 
ficiei  cutis  corrugatis,  perspiratio  cutanea  coer¬ 
cetur  ;  quod  testantur  omnia  symptomata  initio 
morbi  conspicua,  nempe  horrores  quibus  succe¬ 
dunt  magna  sitis,  arida  con tractaque  cutis.  Ex- 

treinis  vasis  sic  constrictis,  circuitus  equili- 
brium  amittitur ;  sanguis  ab  externis  ad  inter¬ 
nas  partes  transit ;  inde,  in  regionibus  calidis 
praesertim,  oritur  magna  vasorum  mesenteriae 
ac  venae  portae  plethora.  Excretione  naturali 
per  vasa  cutanea  sublata,  intestina  vicario  mu¬ 
nere  fungi  oportet ;  inde  mucus,  vias  naturali¬ 
ter  protegens,  majore  copia  justo  secernitur. 
Eodem  tempore  a  magna  plenitate  internarum 
partium  intestinorum  saepeque  jecoris  inflam¬ 
matio  incipit. 

In  intestinis  major  vis  sanguinis,  ad  mucum 
secernendum,  ministratur  ;  iEger  dum  dejicit 
vas  sanguinem  vehens  saepe  perrumpit ;  morbo 
tamen  progrediente,  ac  plethora  aucta,  vasa 
apud  partes  internas  sanguine  adeo  turgida 
fiunt,  ut  ultimo  perrumpantur  ;  hoc  modo  ex- 
cretiones  sanguineae  omnino  videntur. 

Plethora  vasorum  per  intestina  serpentium 
persistente,  faeces  si  aliquae  in  his  permanserint 
inclusae,  tunicam  musculosam  vel  fibrosam,  in 
contractionem  spasmodicam  excitant,  quae,  hoc 
modo  eas  arcte  complectens,  varias  stricturas 
gignit.  Tormina  ac  tenesmus,  quae  in  hoc  mor¬ 
bo  tam  valde  urgent,  spasmodicis  contractioni¬ 
bus  intestinorum  irritatorum  sine  dubio  oriun¬ 

DIAGNOSIS. 

A  diarrhoea  opus  est  Dysenteriam  digno¬ 
scere.  In  diarrhoea  dejectiones  copiosae,  liqui¬ 
dae,  et  pullo  sanguine  mixtae  sunt.  In  Dysen¬ 
teria  contra  dejectiones  parcae  prorsusque  a  soli¬ 
ta  conditione  mutatae  cum  torminibus  saevis 
atque  tenesmo,  satis  manifeste,  qualis  sit  mor¬ 
bus,  ostendunt. 

Alius  morbus  qui  cum  Dysenteria  confunde¬ 
retur,  Colica  est ;  sed  inter  eos  diagnosis  clare 
apparet,  nam  quamvis  utri  que  morbo  insunt 
dolor  abdominis,  ac  nausea  quibus  sensus  pleni¬ 
tudinis  et  molestiae  antecedunt ;  tamen  alvus 
astricta,  scilicet  ullius  excretionis  absentia,  Co¬ 
licam  a  Dysenteria,  cujus  excretiones  mucosae 
vel  sanguinolentae  symptomata  singularia  sunt, 
plane  distinguit.  - 


PROGNOSIS. 

Quo  melius  de  hujus  morbi  eventu  judicium 
feramus,  ad  aegri  vires,  aetatem,  vivendi  ra¬ 
tionem,  et  signorum  vehementiam  sedulo  erit 
respiciendum.  Debiles,  aetate  provectiores,  vel 
quorum  vires  fatigatione,  inedia,  gravioribus 


i 


DE  DYSENTERIA. 


9 


animi  motibus,  vel  corrupto  coeli  tractu  antea 
convulsae  fuerint,  e  dysenteria  raro  emergunt. 
In  eos  quoque  haud  leve  minatur  periculum, 
quos  febris  ab  initio  vehemens  aut  maligna  non 
demittit,  quos  importuna  desidendi  cupiditas 
perpetuo  exercet ;  dum  ea  quae  alvo  redduntur, 
a  sanis  dejectionibus  maxime  aliena,  cruenta, 
graveolentia,  sanie  et  carunculis  commista  ob¬ 
servantur.  Quodcunque  intestinorum  ulcus  sig¬ 
nificat  jure  terret ;  morbi  enim  immedicabilis 
fere  indicium  est.  Malum  quoque  est,  si  una 
cum  intolerando  ventris  cruciatu,  multum  si¬ 
mul  turbantur  ventriculi  munera,  et  vomitus 
assiduus,  ne  medicamenta  ingesta  retineantur, 
obstat.  Malum  item,  siquando  alvus  in  eam 
infusa  relabi  sinat,  aut  arctissime  clausa,  iis 
aditum  omnino  denegat.  Cum  arteriarum  ictus 
maxime  debiles  fiunt  et  inaequales,  partes  ex¬ 
tremae  frigent ;  dolores  conquiescunt ;  quod¬ 
cunque  ex  alvo  descendit  pessime  foetens  aegro 
inscio  redditur  ;  et  mentis  alienatio  et  singul¬ 
tus  superveniunt,  de  aegro  actum  est. 

Nec  fere  minus  metuenda  est  ista  Dysente¬ 
ria,  quae,  etsi  hominem  non  celeriter  rapiat,  ta¬ 
men  in  longum  producta  eum  graviter  vexare 
perstat,  vires  paulatim  resolvens,  tabem  insana¬ 
bilem  tandem  illatura.  Symptomata,  contra, 
morbi  mitiora  spem  facere  manifestum  est. 

B 

SECTIO  CADAVERIS. 

Sectis  cadaveribus  eorum,  quos  abstulit  dy¬ 
senteria,  multa  et  admodum  diversa  sese  in 
conspectum  dederunt ;  ita  ut  haud  semper  in 
promptu  fuit  discernere,  quae  hujusmodi  mor¬ 
bida  fortuito  adessent,  quae  vinculo  arctiore 
cum  morbo  conjungerentur ;  nullum  enim  est 
viscerum  abdominis  quin  aliquando  ejus  saevi¬ 
tiam  passum  sit. 

Patefacto  abdomine,  intestina  maxime  cras¬ 
siora,  nonnihil  constricta,  inflammatioitis  vesti¬ 
gia  fere  semper  produnt.  Haec  morbida  intes¬ 
tinum  colon  atque  rectum  scrutantibus  praeci¬ 
pue  obveniunt,  quorum  tunicae  interiores  effuso 
humore  obductae,  crassae,  rubrae,  flavae,  inter¬ 
dum  plane  lividae  vel  nigrae  reperiuntur,  non- 
nunquam  facies  eorum  interna  tuberculis  huc 
illuc  scatet,  quae  pustulorum  speciem  haud 

male  repraesentant. 

*  *  » 

In  plerisque  eorum  Dysenteria  peremptorum, 
quorum  cadavera  a  medicis  incisa  fuere,  et  inde 
visa  memoriae  prodita,  praeter  inflammationis 
notas,  nonnunquam  ad  intestina  minora  usque 
porrectas,  saepius  vero  intra  coli  rectique  limites 

circumscriptas,  ulcera,  erosiones,  maculae  nigri¬ 
cantes,  vel  gangraena  observata  fuere. 

Inflammatio  in  tunica  intestinorum  villosa 
maxime  adest,  quae  semper  rubra,  crassior,  inae¬ 
qualis,  huc  illuc  quasi  protrusa  reperitur.  In  non¬ 
nullis,  quos  praeceps  mali  vis  mature  rapuisset, 
nil  praeter  insolitum  hujus  tunicae  ruborem  sese 
obtulit,  sine  ullis  ulceribus,  aut  gangraenae  aut 
lymphae  effusae  indiciis.  Medici  jecoris  vitia¬ 
tam  structuram  quoque  minati  sunt,  quippe 
quibus  morbum  e  bilis  vitio  originem  saepe  tra¬ 
here  persuasum  fuit ;  et  variae  hujus  visceris 
duri,  amplificati,  lividi,  gangraena  etiam  quasi 
affecti  laesiones  recensentur.  Item  bilis  acris, 
nigrae,  reduntantis  depravationes  bene  multae, 
hujusmodi  tamen  vitia  in  plerisque  exemplis 
nullum  nexum  necessarium  cum  dysenteria  ha¬ 
buere. 


RATIO  MEDENDI. 

•  5  ji  A'  •  *..V ,  \ 

Medendi  consilia  ex  signis  quae  maxime  ur¬ 
gent  desumantur  oportet,  cumque  dysenteria 
insignitur,  pro  diverso  typo,  facie  externa  aliis¬ 
que  rebus  variatur,  remedia  praestantissima  et 
tutissima,  eademque  administrandi  ordo  et  prae- 

cepta  ex  medici  peritia  semper  pendeant  ne- 
cesse  est.* 

$  .  * 

>&.'(  iUtnSd  .(HtiV  ■  •  •[>  udi* 

0 

Qualecunque  fuerit  mali  stadium,  si  arteria- 
rum  pulsus  frequentes,  validi,  et  duri  extite- 
runt,  aliaque  inflammationis  signa  adsint,  san¬ 
guis  detrahatur  oportet.  Ubi  partes  inflam¬ 
matae  enteritidis  phaenomena  simulant,  fotus 
abdominis  et  vesicatoria  commendantur.  Ca- 
thartica  mitia,  irruente  morbo,  laudantur  : 
horum  praecipua  sunt,  sulphas  magnesiae,  phos- 
phas  sodae,  infusum  tamarindorum  cum  senna, 
oleum  ricini,  sed  si  haec  votis  parum  respon¬ 
deant,  acriora  cathartica,  nempe  pulvis  radicis 
rhei  et  jalapae,  submurias  hydrargyri  cum  ja- 
lapa,  &c.  dentur  oportet. 

Enemata,  quippe  intestina  foventia,  emol¬ 
lientia,  doloremque  consopientia,  magno  fructu 

administrantur.  Ex  rebus  mitissimis,  qualia 

/ 

sunt  lini  vel  amyli  decocta  cum  opio,  jusculum 
ovillum,  solutio  mimosae  Niloticae,  aqua  tepida, 
constare  debent. 

Diluentia  valde  necessaria  sunt ;  excretionein 

promovent,  acrimoniam  minuunt,  sitiin  restin¬ 
guunt,  cursumque  humorum  superficiem  ver¬ 
sus  faciunt,  blandissima,  nimirum,  serum  lac¬ 
tis,  pulmenta,  ptisanaria,  juscula  mitia,  infusa 
althaeae,  anteponenda  sunt,  moderate  sumpta, 
ita  non  nauseam  moveant. 

r  v  -w  * 

*  ’  t  '  f  v  .  t  ■  \  *  4  41  •  'f  \j 

Cum  dysenteria  ex  halitu  cutis  represso 
provenire  fertur,  indusium  laneum,  et  remedia 
huic  excretioni  restaurandae  idonea,  commode 
adhiberi  possint.  Hoc  consilio  vomitoria  nau¬ 
seam  cientia,  horumve  compositiones,  nimirum 
pulvis  ipecacuanhae  compositus,  seu  haustus  ex 
vino  antimonii  tartarizati  et  opii  tinctura  para¬ 
tus  dentur. 

In  regionibus  tropicis  medici  hydrargyro  in 
hoc  morbo  saepissime  utuntur.  Eorum  multi 
nobis  suadent,  hoc  medicamentum  nihil  profu¬ 
turum  esse,  nisi  vel  interne  vel  externe  exhibea¬ 
tur,  donec  ptyalismus  lenis  supervenerit.  Aliis 
autem  auxilium  ab  eo  sine  salivatione  derivari 
visum  est. 

Primo  fere  parvulis  in  dosibus  scilicet,  unius 
grani  vel  duorum  submuriatis  hydrargyri  (Ca- 
lomelanos)  omni  nocte  et  mane,  et  postea  auc¬ 
tis  paulatim  dosibus,  donec  signorum  remissio, 

vel  fluxus  salivae  leniter  auctus  appareat,  exhi¬ 
beri  debet. 

Multi  tamen  primo  exhibent  hoc  medicamen- 

0 

tum  interne,  et  externe  saepius  et  multo  majo¬ 
ribus  dosibus,  scilicet,  trium  vel  etiam  quinque 
granorum.  Si  alvus  nimis  soluta  redditur, 
opium  cum  submuriate  hydrargyri  conjungi 
debet. 

Si  morbus  cum  aliqua  hepatis  affectione  con¬ 
sensum  habeat,  affricetur  unguenti  hydrargyri 
semidrachma  hypochondrio  dextro,  semel  vel 
bis  in  die,  pro  vi  signorum  et  aegri  viribus. 

Moseley  remedia  cutis  habitum  moventia 
praecipue  commendat ;  Dysenteriam  enim  intes¬ 
tinorum  febrem  cutis  excretione  repressa  or¬ 
tam,  iisdem  remediis,  quae  humorum  cursum 
cutem  versus  efficacissime  festinant,  maximeque 
in  sudore  promovendo  vi  pollent,  optime  mede¬ 
ri  opinatur. 

Indusium  laneum,  quippe  quo  cutis  a  frigore 
defenditur,  ejusque  anhelitus  intenditur  in  omni 
Dysenteriae  stadio  insigniter  prodest.  Cunc¬ 
tis  mali  indiciis  sublatis,  mitis  corporis  exerci¬ 
tatio,  tonica,  idoneum  regimenque,  aegri  viri- 

bus  accommodatum,  quo  ventriculi  et  intestino¬ 
rum  vires  restituerentur,  praecipiantur  oportet. 
Cura  simul  adhibenda,  ut  alvi  excretio  natura¬ 
lis  sit :  aeger  ad  solitum  vitae  genus,  victusque 
rationem  paulatim  redeat,  et  mali  causas,  fri¬ 
gus  praesertim,  caveat. 

